
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1293 

21 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ή μη της υπ' αριθμ. 1/2014 απόφασης της 
Ολομέλειας του Εφετείου Πατρών περί μη τρο¬ 
ποποίησης του Κανονισμού Εσωτερικής Υπηρε¬ 
σίας του Εφετείου αυτού. 1 

Έγκριση ή μη της συμπλήρωσης του Κανονισμού 
Εσωτερικής Υπηρεσίας του Πρωτοδικείου Καλα¬ 
μάτας, που επήλθε με την υπ’ αριθμ. 1/2014 από¬ 
φαση της Ολομέλειας αυτού. 2 

Έγκριση ή μη της συμπλήρωσης - τροποποίησης του 
Κανονισμού Εσωτερικής Υπηρεσίας του Εφετεί¬ 
ου Θράκης, που επήλθε με την υπ’ αριθμ. 1/2014 
απόφαση της Ολομέλειας αυτού». 3 


ΑΠΟΦΑΣΕΙ Σ 

Αριθμ. απόφ.: 8/2014 (1) 


Έγκριση ή μη της υπ’ αριθμ. 1/2014 απόφασης της Ολο¬ 
μέλειας του Εφετείου Πατρών περί μη τροποποί¬ 
ησης του Κανονισμού Εσωτερικής Υπηρεσίας του 
Εφετείου αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 10 Απριλίου 2014, ημέρα Πέμπτη και ώρα 12.00 
μ. στο Κατάστημα του Αρείου Πάγου και στην αίθουσα 
διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 23 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε Συμβούλιο, στην οποία 
έλαβαν μέρος οι: 1) Μιχαήλ Θεοχαρίδης, Πρόεδρος του 
Αρείου Πάγου, 2) Αθανάσιος Κουτρομάνος, 3) Γεώργιος 
Χρυσικός, 4) Βασίλειος Λυκούδης, 5) Ιωάννης Σίδερης, 
6) Δήμητρα Παπαντωνοπούλου, 7) Νικόλαος Λεοντής, 
8) Γρηγόριος Κουτσόπουλος, 9) Σπυρίδων Μιτσιάλης, 
Αντιπρόεδροι του Αρείου Πάγου, 10) Βιολέττα Κυτέα, 
11) Δημήτριος Μαζαράκης, 12) Παναγιώτης Ρουμπής, 
13) Ανδρέας Δουλγεράκης, 14) Κωνσταντίνος Φράγκος, 
15) Νικόλαος Πάσσος - Εισηγητής, 16) Αικατερίνη Βασι- 
λακοπούλου - Κατσαβριά, 17) Ιωάννης Γιαννακόπουλος, 


18) Χρυσόστομος Ευαγγέλου, 19) Χριστόφορος Κοσμίδης, 
20) Νικόλαος Τρούσας, 21) Βασίλειος Λαμπρόπουλος, 
22) Αντώνιος Ζευγώλης, 23) Ερωτόκριτος Καλούδης, 
24) Ασπασία Καρέλλου, 25) Αργύριος Σταυράκης, 
26) Ιωάννα Πετροπούλου, 27) Στυλιανή Γιαννούκου, 
28) Ειρήνη Κιουρκτσόγλου-Πετρουλάκη, 29) Δήμητρα 
Μπουρνάκα, 30) Εμμανουήλ Κλαδογένης, 31) Μαρία Βα- 
σιλάκη, 32) Χρυσούλα Παρασκευά, 33) Μαρία Γαλάνη-Λε- 
οναρδοπούλου, 34) Μιχαήλ Αυγουλέας, 35) Παναγιώτης 
Χατζηπαναγιώτης, 36) Ιωσήφ Τσαλαγανίδης, 37) Ευγε¬ 
νία Προγάκη, 38) Αγγελική Αλειφεροπούλου, 39) Μα¬ 
ρία Βαρελά, 40) Γ εώργιος Κοντός, 41) Ασπασία Μαγιά- 
κου, 42) Αριστείδης Πελεκάνος, 43) Βασίλειος Πέππας, 
44) Χαράλαμπος Καλαματιανός, 45) Γεώργιος Λέκκας, 
46) Δημήτριος-Στέφανος Βόσκας, 47) Μαρία Χυτήρο- 
γλου, 48) Ειρήνη Καλού, 49) Δημήτριος Χονδρογιάννης 
και 50) Αρτεμίσια Παναγιώτου, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αναστάσιος Κανελλόπουλος (νόμιμος αναπληρωτής της 
κωλυομένης Εισαγγελέως του Αρείου Πάγου Ευτέρπης 
Κουτζαμάνη) και η Γραμματέας της Ολομέλειας Μάρθα 
Ψαραύτη, Προϊσταμένη της Διεύθυνσης της Γραμματεί- 
ας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Άρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή του Προέδρου, η Γ ραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα (50), δηλαδή είναι 
παρόντα περισσότερα από τα μισά μέλη της, άρα υπάρ¬ 
χει η προβλεπόμενη από το νόμο απαρτία (άρθρο 14 
παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26-3-2014 έγγραφης πρόσκλησης του 
Προέδρου του Αρείου Πάγου, προς τους υπηρετούντες 
στον Άρειο Πάγο δικαστικούς λειτουργούς (άρθρο 14 παρ. 
2 εδ. α' ν. 1756/1988, όπως αντικ. από το άρθρο 3 παρ. 

1 του ν. 1868/1989), προκειμένου να αποφασίσει για την 
έγκριση ή μη της υπ’ αριθ. 1/2014 απόφασης της Ολομέ¬ 
λειας του Εφετείου Πατρών, η οποία διαβιβάσθηκε με 
το υπ’ αριθμ. 126/11-2-2014 έγγραφο του Διευθύνοντος το 
Εφετείο Πατρών, Γεωργίου Σπηλιωτόπουλου, Προέδρου 
Εφετών, το οποίο έχει ως ακολούθως: «Σας υποβάλλουμε, 
σύμφωνα με τις διατάξεις της παρ. 7 του στοιχείου Α' 
«Κανονισμός» του άρθρου 17 του ν. 1756/1988, όπως αντικ. 
από το άρθρο 86 παρ. 2 του Ν. 4055/2012, αντίγραφο της 
υπ’ αριθμ. 1/2014 αποφάσεως της Ολομέλειας του Εφετεί¬ 
ου Πατρών και σας αναφέρουμε ότι υπάρχει σοβαρή και 
επείγουσα ανάγκη για αύξηση του αριθμού, κατά μήνα, 
των δικαστηρίων του Τριμελούς Εφετείου Κακ/των, καθ’ 
όσον σε αντίθετη περίπτωση οι εφέσεις του Μονομελούς 
Εφετείου Κακ/των θα εκδικάζονται μετά την έκτιση της 
ποινής των καταδικασθέντων, ενώ οι άλλες υποθέσεις θα 
αναβάλλονται πολλές φορές, λαμβανομένου υπόψη ότι 
σήμερα στα πινάκια των δύο υφισταμένων δικαστηρίων 
(Τριμελές Εφετείο Κακ/των) προσδιορίζονται πλέον των 
30 υποθέσεων, με αποτέλεσμα τις πολυήμερες εκδικά¬ 
σεις, τις αναβολές, την ταλαιπωρία των διαδίκων και εν 
τέλει το διασυρμό της δικαιοσύνης. Σημειώνεται ότι εάν 
γίνει δεκτή η πρόταση του Εισαγγελέα, τα νέα δικαστή¬ 
ρια θα αρχίσουν από τον Νοέμβριο του 2014». 

Ο Εισηγητής - Αρεοπαγίτης Νικόλαος Πάσσος, αφού 
έθεσε υπόψη των μελών της Ολομέλειας: α. το παραπά¬ 
νω έγγραφο του Διευθύνοντος το Εφετείο Πατρών και 
β. την υπό κρίση υπ’ αριθμ. 1/2014 απόφαση της Ολομέ¬ 
λειας του ως άνω Εφετείου, εισηγήθηκε: Α. την ακύρωση 
της υπ’ αριθμό 1/16-1-2014 απόφασης της Ολομέλειας 
αυτού, ως προς την πρώτη (α) διάταξη αυτής, και Β. την 
τροποποίηση του ισχύοντος Κανονισμού, όπως αναλυ¬ 
τικά αναφέρεται στο σκεπτικό της παρούσας. 

Ο Αντεισαγγελέας του Αρείου Πάγου Αναστάσιος Κα- 
νελλόπουλος ανέπτυξε την πρότασή του και συμφώνησε 
με την άποψη του Εισηγητή. 

Στη συνέχεια, ο Αντεισαγγελέας του Αρείου Πάγου 
αποχώρησε, σύμφωνα με το άρθρο 14 παρ. 1 εδ. γ' 
του ν. 1756/1988, όπως αντικ. με το άρθρο 4 παρ. 1 του 
ν. 3388/2005, 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάστασή του με το άρθρο 86 § 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαί¬ 
ωμα συμπλήρωσης, τροποποίησης ή ακύρωσης αυτών, 
ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκρισή τους από τις ολομέλει¬ 
ες των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
Κυβερνήσεως. Εξάλλου, με τον Ν. 4055/2012 ορίσθηκε 
ότι το μονομελές εφετείο κακουργημάτων δικάζει τα 
διαλαμβανόμενα στο άρθρο 110 Κ.Ποιν.Δ. εγκλήματα, 
το οποίο προστέθηκε με το άρθρο 29 § 2 αυτού, το δε 
τριμελές εφετείο τα λοιπά, ως και τις εφέσεις κατά 
των αποφάσεων του μονομελούς εφετείου (άρθρο 111 


Κ.Ποιν.Δ., όπως ισχύει μετά την αντικατάστασή του με 
το άρθρο 29 § § 3, 4 αυτού). 

Στην προκειμένη περίπτωση, η Ολομέλεια του Εφετεί¬ 
ου Πατρών αποφάσισε τη μη τροποποίηση των άρθρων 
33 και 35 του Εσωτερικού Κανονισμού του ανωτέρω 
Εφετείου, όπως αυτός ορίζεται στην υπ’ αριθμ. 2/2013 
απόφαση της Ολομέλειάς του, που καθορίζουν τον αριθ¬ 
μό των συνεδριάσεων του Τριμελούς Εφετείου Κακουρ¬ 
γημάτων και του Τριμελούς Εφετείου Πλημμελημάτων. 

Ο ισχύων Κανονισμός Εσωτερικής Υπηρεσίας του Εφε¬ 
τείου Πατρών, όπως τροποποιήθηκε και συμπληρώθηκε 
με την 12/2013 απόφαση της Ολομέλειας του ανωτέρω 
Εφετείου, η οποία εγκρίθηκε με την 12/2013 απόφαση 
της Ολομέλειας του Αρείου Πάγου, ορίζει στο άρθρο 33 
ότι το Τριμελές Εφετείο Κακουργημάτων συνεδριάζει 
μέχρι τρεις (3) φορές το μήνα (παρ. Δ) και το Τριμε¬ 
λές Εφετείο Πλημμελημάτων, μέχρι οκτώ (8) φορές το 
μήνα (παρ. ΣΤ). Ακολούθως, στο άρθρο 35 ορίζεται ότι 
το Τριμελές Εφετείο Κακουργημάτων συνεδριάζει την 
πρώτη (1η) και τρίτη (3η) Τετάρτη και την τελευταία 
Δευτέρα κάθε μήνα (παρ. Δ), ενώ το Τριμελές Εφετείο 
Πλημμελημάτων, κάθε εβδομάδα, κατά τις ημέρες Τρί¬ 
τη και Παρασκευή, πλην της τελευταίας Παρασκευής, 
εκάστου μηνάς (παρ. ΣΤ). Ωστόσο, παρατηρείται μεγάλη 
συσσώρευση ποινικών υποθέσεων στο Τριμελές Εφετείο 
Κακουργημάτων, καθώς πολλές υποθέσεις αναβάλλο¬ 
νται και μάλιστα σε ρητή δικάσιμο, με συνέπεια τον 
προσδιορισμό μεγάλου αριθμού ποινικών υποθέσεων 
(35-39) σε κάθε δικάσιμο, χωρίς να είναι δυνατόν να 
εκδικασθούν κατά την ορισθείσα δικάσιμο και στη μία 
μόνο μετά διακοπή συνεδρίαση, με αποτέλεσμα, τόσο 
την ταλαιπωρία των διαδίκων και παραγόντων της δί¬ 
κης, όσο και τη σώρευση των υποθέσεων, σε συνδυασμό 
με το γεγονός ότι ήδη προσδιορίζονται στο Δικαστήριο 
αυτό και οι εφέσεις του Μονομελούς Εφετείου Κακουρ- 
γημάτων.Ήδη για το έτος 2014 έχουν προσδιοριστεί στο 
Τριμελές Εφετείο Κακουργημάτων κατά μέσο όρο 30 
υποθέσεις σε κάθε δικάσιμο και το 2015 κατά μέσο όρο 
15, ενώ παραμένουν προς προσδιορισμό 78 υποθέσεις. 
Λαμβάνοντας επιπλέον υπόψη ότι κάθε μήνα συνεδριά¬ 
ζουν 4 Μονομελή Εφετεία Κακουργημάτων με περίπου 
15 υποθέσεις και συνολικά κατά μήνα 60 περίπου υπο¬ 
θέσεις, είναι βέβαιο ότι το Τριμελές Εφετείο Κακουργη¬ 
μάτων θα επιβαρυνθεί σημαντικά από τις εφέσεις που 
πρόκειται να ασκηθούν. Επομένως, εάν δεν ορισθούν 
επιπλέον δικάσιμοι, πολύ πιθανόν οι εφέσεις των πρω- 
τοδίκως καταδικασθέντων να εκδικάζονται ακόμα και 
μετά την έκτιση της ποινής τους. Αντίθετα, ο αριθμός 
των υποθέσεων αρμοδιότητας του Τριμελούς Εφετείου 
Πλημμελημάτων παρατηρείται ότι βαίνει συνεχώς μει- 
ούμενος, λόγω των πρόσφατα νομοθετικών μεταβολών. 
Ειδικότερα, κάθε μήνα το Τριμελές Εφετείο Πλημμελη¬ 
μάτων συνεδριάζει 7 ή 8 φορές, ενώ έχουν προσδιορι¬ 
στεί για το χρονικό διάστημα Ιανουαρίου-Ιουνίου 2014, 
κατά μέσο όρο, 19 υποθέσεις, ενώ για το χρονικό διά¬ 
στημα Σεπτεμβρίου - Δεκεμβρίου 2014, κατά μέσο όρο, 
4 υποθέσεις. Ως εκ τούτου, υφίσταται άμεση ανάγκη 
αύξησης των συνεδριάσεων του Τριμελούς Εφετείου 
Κακουργημάτων, κατά μήνα, με αντίστοιχη μείωση των 
συνεδριάσεων του Τριμελούς Εφετείου Πλημμελημάτων. 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της και 
την τήρηση της νόμιμης διαδικασίας, έκρινε ομόφωνα ότι 

πρέπει: Α. να ακυρωθεί η απ’ αριθμ. 1/2014 απόφαση της 
Ολομέλειας του Εφετείου Πατρών, ως προς την πρώτη 
(α) διάταξή της και Β. να τροποποιηθούν τα άρθρα 33 και 
35 του ισχύοντος Κανονισμού Εσωτερικής Υπηρεσίας του 
Εφετείου Πατρών, όπως αυτός ορίζεται στην υπ’ αριθ. 
2/2013 Ολομέλειά του και ειδικότερα οι παράγραφοι Δ και 
ΣΤ αμφοτέρων αυτών, με την προσθήκη μίας (1) συνεδρία¬ 
σης του Τριμελούς Εφετείου Κακουργημάτων, τη δεύτερη 
(2η) Τρίτη εκάστου μηνάς, με αντίστοιχη μείωση μίας (1) 
συνεδρίασης του Τριμελούς Εφετείου Πλημμελημάτων, και 
δη αυτής της δεύτερης (2ης) Τρίτης εκάστου μηνάς, όπως 
αναλυτικά αναφέρεται στο διατακτικό της παρούσας. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Α. Ακυρώνει τη με αριθμό 1/16-1-2014 απόφαση της 
Ολομέλειας του Εφετείου Πατρών, ως προς την πρώτη 
(α) διάταξή της, σύμφωνα με την οποία αποφάσισε τη 
μη τροποποίηση των άρθρων 33 και 35 του Εσωτερικού 
Κανονισμού του Εφετείου Πατρών, όπως αυτός ορίζεται 
στην υπ’ αριθμ. 2/2013 Ολομέλεια του Εφετείου Πατρών 
και ειδικότερα του αριθμού των συνεδριάσεων του Τρι¬ 
μελούς Εφετείου Κακουργημάτων και τις αντίστοιχες 
του Τ ριμελούς Εφετείου (Πλημμελημάτων). 

Β. Τροποποιεί τα άρθρα 33 και 35 του Κανονισμού Εσω¬ 
τερικής Υπηρεσίας του Εφετείου Πατρών, όπως αυτός 
ορίζεται στην υπ’ αριθ. 2/2013 Ολομέλειά του, ως εξής: 

Αρθρο 33 

Οι συνεδριάσεις των ποινικών δικαστηρίων ορίζονται 
για χρονικό διάστημα τεσσάρων (4) εβδομάδων, κατά 
μήνα, ως ακολούθως: 

Α) ...Β)... Γ)... 

Δ) του Τριμελούς Εφετείου Κακουργημάτων, μέχρι 
τέσσερις (4) κάθε μήνα. Ε)... 

ΣΤ) του Τριμελούς Εφετείου Πλημμελημάτων, μέχρι 
επτά (7) κάθε μήνα. 

Άρθρο 35 

Τα ποινικά δικαστήρια του Εφετείου Πατρών συνε¬ 
δριάζουν: 

Α) ...Β) ... Γ) ... 

Δ) Το Τριμελές Εφετείο Κακουργημάτων: Τη δεύτερη 
(2η) Τ ρίτη, την πρώτη (1η) και τρίτη (3η) Τ ετάρτη και την 
τελευταία Δευτέρα κάθε μήνα και στα τμήματα διακοπών, 
την πρώτη (1η) και τρίτη (3η) Τ ετάρτη για το μήνα Ιούλιο 
και την πρώτη (1η) Τ ετάρτη για το μήνα Σεπτέμβριο. Ε)... 

ΣΤ) Το Τριμελές Εφετείο (Πλημμελημάτων): Κάθε Τρί¬ 
τη (πλην της 2ης Τρίτης) και κάθε Παρασκευή (πλην της 
τελευταίας) εκάστου μηνάς. 

Κρίθηκε, αποφασίσθηκε και εκδόθηκε, στην Αθήνα, 
στις 10 Απριλίου 2014. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 9/2014 (2) 

Έγκριση ή μη της συμπλήρωσης του Κανονισμού Εσω¬ 
τερικής Υπηρεσίας του Πρωτοδικείου Καλαμάτας, 
που επήλθε με την υπ’ αριθμ. 1/2014 απόφαση της 
Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 10 Απριλίου 2014, ημέρα Πέμπτη και ώρα 12.00 
μ. στο Κατάστημα του Αρείου Πάγου και στην αίθουσα 


διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 23 του 
Κώδικα Οργανισμού Δικαστηρίων και Κατάστασης Δι¬ 
καστικών Λειτουργών (κυρωτικός νόμος 1756/1988, όπως 
ισχύει σήμερα), Ολομέλεια σε Συμβούλιο, στην οποία 
έλαβαν μέρος οι: 1) Μιχαήλ Θεοχαρίδης, Πρόεδρος του 
Αρείου Πάγου, 2) Αθανάσιος Κουτρομάνος, 3) Γεώργιος 
Χρυσικός, 4) Βασίλειος Λυκούδης, 5) Ιωάννης Σίδερης, 
6) Δήμητρα Παπαντωνοπούλου, 7) Νικόλαος Λεοντής, 
8) Γρηγόριος Κουτσόπουλος, 9) Σπυρίδων Μιτσιάλης, 
Αντιπρόεδροι του Αρείου Πάγου, 10) Βιολέττα Κυτέα, 
11) Δημήτριος Μαζαράκης, 12) Παναγιώτης Ρουμπής, 
13) Ανδρέας Δουλγεράκης, 14) Κωνσταντίνος Φράγκος, 
15) Νικόλαος Πάσσος - Εισηγητής, 16) Αικατερίνη Βασι- 
λακοπούλου-Κατσαβριά, 17) Ιωάννης Γιαννακόπουλος, 
18) Χρυσόστομος Ευαγγέλου, 19) Χριστόφορος Κοσμίδης, 
20) Νικόλαος Τρούσας, 21) Βασίλειος Λαμπρόπουλος, 
22) Αντώνιος Ζευγώλης, 23) Ερωτόκριτος Καλούδης, 
24) Ασπασία Καρέλλου, 25) Αργύριος Σταυράκης, 
26) Ιωάννα Πετροπούλου, 27) Στυλιανή Γιαννούκου, 28) Ει¬ 
ρήνη Κιουρκτσόγλου-Πετρουλάκη, 29) Δήμητρα Μπουρ- 
νάκα, 30) Εμμανουήλ Κλαδογένης, 31) Μαρία Βασιλάκη, 
32) Χρυσούλα Παρασκευά, 33) Μαρία Γαλάνη-Λεοναρ- 
δοπούλου, 34) Μιχαήλ Αυγουλέας, 35) Παναγιώτης Χα- 
τζηπαναγιώτης, 36) Ιωσήφ Τσαλαγανίδης, 37) Ευγενία 
Προγάκη, 38) Αγγελική Αλειφεροπούλου, 39) Μαρία 
Βαρελά, 40) Γεώργιος Κοντός, 41) Ασπασία Μαγιά- 
κου, 42) Αριστείδης Πελεκάνος, 43) Βασίλειος Πέππας, 
44) Χαράλαμπος Καλαματιανός, 45) Γ εώργιος Λέκκας, 
46) Δημήτριος-Στέφανος Βόσκας, 47) Μαρία Χυτήρο- 
γλου, 48) Ειρήνη Καλού, 49) Δημήτριος Χονδρογιάννης 
και 50) Αρτεμίσια Παναγιώτου, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 
Αναστάσιος Κανελλόπουλος (νόμιμος αναπληρωτής της 
κωλυομένης Εισαγγελέως του Αρείου Πάγου Ευτέρπης 
Κουτζαμάνη) και η Γραμματέας της Ολομέλειας Μάρθα 
Ψαραύτη, Προϊσταμένη της Διεύθυνσης της Γραμματεί- 
ας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα (50), δηλαδή είναι 
παρόντα περισσότερα από τα μισά μέλη της, άρα υπάρ¬ 
χει η προβλεπόμενη από το νόμο απαρτία (άρθρο 14 
παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 26-3-2014 έγγραφης πρόσκλησης του 
Προέδρου του Αρείου Πάγου, προς τους υπηρετούντες 
στον Αρειο Πάγο δικαστικούς λειτουργούς (άρθρο 14 παρ. 
2 εδ. α' ν. 1756/1988, όπως αντικ. από το άρθρο 3 παρ. 1 του 
ν. 1868/1989), προκειμένου να αποφασίσει για την έγκριση 
ή μη της υπ’ αριθ. 1/2014 απόφασης της Ολομέλειας του 

Πρωτοδικείου Καλαμάτας, η οποία διαβιβάσθηκε με το 
υπ’ αριθμ. 126/11-2-2014 έγγραφο της Προϊστάμενης της 
Διεύθυνσης της Γραμματείας του Πρωτοδικείου Καλα¬ 
μάτας, Παρασκευής Γιαννακοπούλου, το οποίο έχει ως 
ακολούθως: «Σας αποστέλλουμε την υπ’ αριθμ. 1/2014 από¬ 
φαση της Ολομέλειας του Πρωτοδικείου Καλαμάτας για 
την ίδρυση δεύτερου τακτικού Ανακριτικού Γ ραφείου στο 
Πρωτοδικείο Καλαμάτας, για τις δικές σας ενέργειες». 

Ο Εισηγητής - Αρεοπαγίτης Νικόλαος Πάσσος, αφού 
έθεσε υπόψη των μελών της Ολομέλειας: α. το παραπάνω 
έγγραφο της Προϊσταμένης της Διεύθυνσης της Γ ραμ¬ 
ματείας του Πρωτοδικείου Καλαμάτας, β. την υπό κρίση 
υπ’ αριθμ. 1/2014 απόφαση της Ολομέλειας του ως άνω 
Πρωτοδικείου, γ. το υπ’ αριθμ. 277/3-4-2014 έγγραφο του 
Ανακριτή Πλημμελειοδικών Καλαμάτας, Ιωάννη Σιμιτσή, 
από το οποίο προκύπτει ότι, στο Ανακριτικό Γ ραφείο του 
Πρωτοδικείου Καλαμάτας, εκκρεμούν εκατόν ενενήντα 
πέντε (195) υποθέσεις, εκ των οποίων εκατόν ενενήντα 
τρεις (193) πρωτοείσακτες, μία (1) δευτεροείσακτη και μία 
(1) ξένων αρχών, και δ. το υπ’ αριθμ. 96/3-4-2014 έγγραφο 
της Επίκουρης Ανακρίτριας του ως άνω Πρωτοδικείου, 
καθώς και τον επισυναπτόμενο σ' αυτό πίνακα, από το 
οποίο προκύπτει η εκκρεμότητα σαράντα επτά (47) ανα- 
κριτικών δικογραφιών, εκ των οποίων οι σαράντα πέντε 
(45) είναι προωτοείσακτες και δύο (2) δευτεροείσακτες, 
εισηγήθηκε την έγκριση της συμπλήρωσης του Κανονι¬ 
σμού Εσωτερικής Υπηρεσίας του ως άνω Πρωτοδικείου, 
σύμφωνα με την υπ’ αριθμ. 1/2014 απόφαση της Ολομέλει¬ 
ας αυτού, όπως αναφέρεται στο σκεπτικό της παρούσας. 

Ο Αντεισαγγελέας του Αρείου Πάγου Αναστάσιος Κα- 
νελλόπουλος ανέπτυξε την πρότασή του και συμφώνησε 
με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του ν. 1756/1988, όπως αντικ. με το άρθρο 4 παρ. 1 
του ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάστασή του με το άρθρο 86 § 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαίω¬ 
μα συμπλήρωσης, τροποποίησης ή ακύρωσης αυτών, ως 
προς όλα τα σημεία και ειδικότερα ως προς τον αριθμό 
των δικασίμων και των υποθέσεων που προσδιορίζονται 
σε κάθε δικάσιμο. Οι κανονισμοί ισχύουν μόνο μετά την 
τελική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Πρωτο¬ 
δικείου Καλαμάτας, με την υπ’ αριθμ. 1/16-1-2014 απόφασή 
της, συμπλήρωσε τον Κανονισμό Εσωτερικής Υπηρεσίας 
του Δικαστηρίου αυτού, ο οποίος είχε καταρτιστεί με την 
υπ’ αριθμ. 4/1988 απόφαση της Ολομέλειάς του, με την 
προσθήκη του άρθρου 9Α, βάσει του οποίου ορίζεται ότι 
«ο αριθμός των τακτικών ανακριτών του Πρωτοδικείου 
Καλαμάτας ορίζεται σε δύο (2), οι οποίοι θα υπηρετούν 
στα αντίστοιχα ανακριτικά γραφεία». Η συμπλήρωση του 
εν λόγω Κανονισμού κρίθηκε απαραίτητη διότι, υπήρξε 


σημαντική αύξηση του αριθμού των εισαγόμενων στην 
κύρια ανάκριση υποθέσεων, με αποτέλεσμα την ως άνω 
μνημονευθείσα στα σχετικά έγγραφα τόσο του τακτικού 
Ανακριτή, όσο και της Επίκουρης Ανακρίτριας του Πρω¬ 
τοδικείου Καλαμάτας, συσσώρευση εκκρεμών ανακριτικών 
δικογραφιών. Ειδικότερα, ενώ το έτος 2010 εισάγονταν, 
κατά μέσο όρο, 150 περίπου δικογραφίες ετησίως, ο αριθ¬ 
μός αυτός σταδιακά υπερδιπλασιάστηκε, και συγκεκρι¬ 
μένα, το έτος 2011 εισήχθησαν 280 δικογραφίες, το έτος 
2012, 403 δικογραφίες και το έτος 2013, 398 δικογραφίες, 
σημαντικός δε αριθμός εξ αυτών ήταν συνοδείες, εισα- 
χθείσες στα πλαίσια της αυτόφωρης διαδικασίας. Ήδη 
δε και μέχρι το τέλος του έτους 2013 εκκρεμούσαν στο 
ανακριτικό γραφείο Καλαμάτας, 251 δικογραφίες. 

Εκ των ανωτέρω προκύπτει με σαφήνεια ότι ένα (1) 
μόνο ανακριτικό γραφείο στο εν λόγω Πρωτοδικείο δεν 
δύναται να ανταποκριθεί στις ανάγκες επεξεργασίας 
και περαίωσης των ανακριτικών δικογραφιών που ει¬ 
σέρχονται καθημερινά σ’ αυτό, καθώς ο αριθμός τους 
βαίνει συνεχώς αυξανόμενος, ενώ ταυτόχρονα υπάρχει 
ένας επίσης μεγάλος αριθμός δικογραφιών της τακτι¬ 
κής ανάκρισης, που εκκρεμούν σ'αυτό, πολλές μάλιστα 
από τις οποίες είναι φύσει επείγουσες, δεδομένου του 
χρόνου τέλεσης των αδικημάτων και του υφιστάμενου 
κινδύνου παραγραφής αυτών. 

Κατόπιν τούτων, η Ολομέλεια του Δικαστηρίου τού¬ 
του, μετά από ανταλλαγή απόψεων μεταξύ των μελών 
της και την τήρηση της νόμιμης διαδικασίας, έκρινε 
ομόφωνα ότι για την αντιμετώπιση του ανωτέρω οξυ- 
μένου προβλήματος, που εμφανίζεται στο Πρωτοδικείο 
Καλαμάτας, και το οποίο σχετίζεται με την οργάνωση, 
λειτουργία και απονομή της δικαιοσύνης, είναι αναγκαία 
η έγκριση της συμπλήρωσης του υπ’ αριθ. 4/1988 Κανονι¬ 
σμού Εσωτερικής Υπηρεσίας του εν λόγω Πρωτοδικείου, 
σύμφωνα με την 1/2014 απόφαση της Ολομέλειας αυτού, 
και ειδικότερα με την προσθήκη νέας διάταξης, καθόσον 
στον προαναφερόμενο μέχρι τώρα ισχύοντα Κανονισμό 
δεν περιλαμβάνεται σχετικό άρθρο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τη γενομένη με την υπ’ αριθ. 1/16-1-2014 από¬ 
φαση της Ολομέλειας του Πρωτοδικείου Καλαμάτας 
συμπλήρωση του Κανονισμού Εσωτερικής Υπηρεσίας 
του Δικαστηρίου αυτού, με την προσθήκη του άρθρου 
9Α, βάσει του οποίου ορίζεται ότι «ο αριθμός των τα¬ 
κτικών ανακριτών του Πρωτοδικείου Καλαμάτας ορίζε¬ 
ται σε δύο (2), οι οποίοι θα υπηρετούν στα αντίστοιχα 
ανακριτικό γραφεία. 

Κρίθηκε, αποφασίσθηκε και εκδόθηκε, στην Αθήνα, 
στις 10 Απριλίου 2014. 

Ο Πρόεδρος 

ΜΙΧΑΗΛ ΘΕΟΧΑΡΙΔΗΣ 

-♦- 

Αριθμ. απόφ. 10/2014 (3) 

Έγκριση ή μη της συμπλήρωσης - τροποποίησης του 
Κανονισμού Εσωτερικής Υπηρεσίας του Εφετείου 
Θράκης, που επήλθε με την υπ’ αριθμ. 1/2014 από¬ 
φαση της Ολομέλειας αυτού». 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα, 10 Απριλίου 2014, ημέρα Πέμπτη και ώρα 12.00 
μ. στο Κατάστημα του Αρείου Πάγου και στην αίθουσα 

διασκέψεων της Ολομέλειας (γρ. 205 του 2ου ορόφου) 
συνήλθε, ύστερα από νόμιμη πρόσκληση του Προέδρου 
του Αρείου Πάγου, η, κατά τα άρθρα 14 και 23 του Κώ¬ 
δικα Οργανισμού Δικαστηρίων και Κατάστασης Δικα¬ 
στικών Λειτουργών (κυρωτικός νόμος 1756/1988), όπως 
ισχύει σήμερα, Ολομέλεια σε Συμβούλιο, στην οποία 
έλαβαν μέρος οι: 1) Μιχαήλ θεοχαρίδης, Πρόεδρος του 
Αρείου Πάγου, 2) Αθανάσιος Κουτρομάνος, 3) Γεώργιος 
Χρυσικός, 4) Βασίλειος Λυκούδης, 5) Ιωάννης Σίδερης, 
6) Δήμητρα Παπαντωνοπούλου, 7) Νικόλαος Λεοντής, 
8) Γρηγόριος Κουτσόπουλος, 9) Σπυρίδων Μιτσιάλης, 
Αντιπρόεδροι του Αρείου Πάγου, 10) Βιολέττα Κυτέα, 
11) Δημήτριος Μαζαράκης, 12) Παναγιώτης Ρουμπής, 
13) Ανδρέας Δουλγεράκης, 14) Κωνσταντίνος Φράγκος, 
15) Νικόλαος Πάσσος - Εισηγητής, 16) Αικατερίνη Βασι- 
λακοπούλου-Κατσαβριά, 17) Ιωάννης Γιαννακόπουλος, 
18) Χρυσόστομος Ευαγγέλου, 19) Χριστόφορος Κοσμί- 
δης, 20) Νικόλαος Τρούσας, 21) Βασίλειος Λαμπρόπου- 
λος 22) Αντώνιος Ζευγώλης, 23) Ερωτόκριτος Καλού- 
δης, 24) Ασπασία Καρέλλου, 25) Αργύριος Σταυράκης, 
26) Ιωάννα Πετροπούλου, 27) Στυλιανή Γιαννούκου, 
28) Ειρήνη Κιουρκτσόγλου-Πετρουλάκη, 29) Δήμητρα 
Μπουρνάκα, 30) Εμμανουήλ Κλαδογένης, 31) Γεώργιος 
Σακκάς, 32) Μαρία Βασιλάκη, 33) Χρυσούλα Παρασκευά, 
34) Μαρία Γαλάνη-Λεοναρδοπούλου, 35) Μιχαήλ Αυ- 
γουλέας, 36) Παναγιώτης Χατζηπαναγιώτης, 37) Ιωσήφ 
Τσαλαγανίδης, 38) Ευγενία Προγάκη, 39) Αγγελική Αλει- 
φεροπούλου, 40) Μαρία Βαρελά, 41) Γ εώργιος Κοντός, 
42) Ασπασία Μαγιάκου, 43) Αριστείδης Πελεκάνος, 
44) Βασίλειος Πέππας, 45) Χαράλαμπος Καλαματιανός, 
46) Γ εώργιος Λέκκας, 47) Δημήτριος-Στέφανος Βόσκας, 
48) Μαρία Χυτήρογλου, 49) Ειρήνη Καλού, 50) Δημήτριος 
Χονδρογιάννης και 51) Αρτεμίσια Παναγιώτου, Αρεοπα¬ 
γίτες. Κωλύονται και δεν παρέστησαν οι λοιποί Αντι¬ 
πρόεδροι του Αρείου Πάγου και Αρεοπαγίτες. 

Παραστάθηκαν ο Αντεισαγγελέας του Αρείου Πάγου 

Αναστάσιος Κανελλόπουλος (νόμιμος αναπληρωτής 
της κωλυόμενης Εισαγγελέως του Αρείου Πάγου Ευ- 
τέρπης/Κουτζαμάνη) και η Γραμματέας της Ολομέλειας 
Μάρθα Ψαραύτη, Προϊσταμένη Διεύθυνσης της Γραμ- 
ματείας του Αρείου Πάγου. 

Στην αρχή της συνεδρίασης, ο Πρόεδρος γνωστο¬ 
ποίησε στα μέλη της Ολομέλειας ότι στον Αρειο Πάγο 
υπηρετούν, εκτός από τον Πρόεδρο του Αρείου Πάγου, 
10 Αντιπρόεδροι και 61 Αρεοπαγίτες. 

Κατόπιν, μετά από εντολή του Προέδρου, η Γραμ¬ 
ματέας της Ολομέλειας, εκφώνησε τα ονόματα των 
υπηρετούντων Αντιπροέδρων του Αρείου Πάγου και 
Αρεοπαγιτών, όπου διαπιστώθηκε ότι από τους 72 υπη- 
ρετούντες Δικαστές είναι παρόντες οι αναφερόμενοι 
στην αρχή της παρούσας πενήντα ένας (51), δηλαδή 
είναι παρόντα περισσότερα από τα μισά μέλη της, άρα 
υπάρχει η προβλεπόμενη από το νόμο απαρτία (άρθρο 
14 παρ. 5 του ν. 1756/1988, όπως ισχύει). 

Στη συνέχεια ο Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 1-4-2014 έγγραφης Πρόσκλησης του 
Προέδρου του Αρείου Πάγου, προς τους υπηρετούντες 
στον Αρειο Πάγο δικαστικούς λειτουργούς (άρθρο 14 
παρ. 2 εδ. α' ν. 1756/1988, όπως αντικ. από το άρθρο 3 
παρ. 1 του ν. 1868/1989), προκειμένου να αποφασίσει 
για την έγκριση ή μη της υπ’ αριθμ. 1/2014 απόφασης 


της Ολομέλειας του Εφετείου Θράκης, η οποία διαβι¬ 
βάσθηκε με το υπ’ αριθμ. 2303/24-3-2014 έγγραφο του 
Προέδρου Εφετών Θράκης, Αντωνίου Τσαλαπόρτα, το 
οποίο έχει ως ακολούθως: «Σας διαβιβάζουμε προς 
έγκριση την υπ’ αριθ. 1/2014 απόφαση του Δικαστηρίου 
του Εφετείου Θράκης (σε Συμβούλιο και Ολομέλεια), 
που αφορά τροποποίηση-συμπλήρωση του κανονισμού 
οργανώσεως και λειτουργίας του Εφετείου Θράκης». 

Ο Εισηγητής - Αρεοπαγίτης Νικόλαος Πάσσος, αφού 
έθεσε υπόψη των μελών της Ολομέλειας: α. το πα¬ 
ραπάνω έγγραφο του Προέδρου Εφετών Θράκης και 
β. την υπό κρίση υπ’ αριθμ. 1/2014 απόφαση της Ολο¬ 
μέλειας του ως άνω Εφετείου, εισηγήθηκε την έγκριση 
της συμπλήρωσης και τροποποίησης του Κανονισμού 
Εσωτερικής Υπηρεσίας του Εφετείου Θράκης, σύμφωνα 
με την υπ' αριθμό 1/19-3-2014 απόφαση της Ολομέλειας 
αυτού, όπως αναλυτικά αναφέρεται στο σκεπτικό της 
παρούσας. 

Ο Αντεισαγγελέας του Αρείου Πάγου Αναστάσιος Κα¬ 
νελλόπουλος ανέπτυξε την πρόταση του και συμφώνησε 
με την άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδ. 
γ' του ν. 1756/1988, όπως αντικ. με το άρθρο 4 παρ. 1 
του ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Κατά την § 7 του στοιχείου Α «Κανονισμοί» του άρθρου 
17 του Ν. 1756/1988 «Κώδικας οργανισμού δικαστηρίων 
και κατάστασης δικαστικών λειτουργών», όπως ισχύει 
μετά την αντικατάσταση του με το άρθρο 86 § 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιή¬ 
σεις τους, υποβάλλονται αμέσως στις οικείες ολομέλει¬ 
ες των ανωτάτων δικαστηρίων, οι οποίες έχουν δικαί¬ 
ωμα συμπλήρωσης, τροποποίησης ή ακύρωσης αυτών, 
ως προς όλα τα σημεία και ειδικότερα ως προς τον 
αριθμό των δικασίμων και των υποθέσεων που προσ¬ 
διορίζονται σε κάθε δικάσιμο. Οι κανονισμοί ισχύουν 
μόνο μετά την τελική έγκριση έους από τις ολομέλει¬ 
ες των ανωτάτων δικαστηρίων και αφού διαβιβασθούν 
στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων δημοσιεύονται στην Εφημερίδα της 
'Κυβερνήσεως. Εξάλλου, με τον Ν. 4055/2012 ορίσθηκε 
ότι το μονομελές εφετείο κακουργημάτων δικάζει τα 
διαλαμβανόμενα στο άρθρο 110 Κ.Ποιν.Δ. εγκλήματα, 
το οποίο προστέθηκε με το άρθρο 29 § 2 αυτού, το δε 
τριμελές εφετείο τα λοιπά, ως και τις εφέσεις κατά 
των αποφάσεων του μονομελούς εφετείου (άρθρο 111 
Κ.Ποιν.Δ., όπως ισχύει μετά την αντικατάσταση του με 
το άρθρο 29 § § 3, 4 αυτού). 

Η προαναφερόμενη νομοθετική μεταβολή κατέστησε 
αναγκαία την τροποποίηση και συμπλήρωση του ισχύ- 
οντος Κανονισμού Εσωτερικής Υπηρεσίας του Εφετεί¬ 
ου Θράκης, η Ολομέλεια του οποίου με την υπ’ αριθμ. 
1/11.5.2012 απόφασή της, όπως αυτή συμπληρώθηκε και 
εγκρίθηκε με την υπ’ αριθμ. 28/2012 απόφαση της Ολο¬ 
μέλειας του Αρείου Πάγου, συγκρότησε Μονομελές 
Εφετείο Κακουργημάτων Θράκης, προς εκδίκαση απο¬ 
θέσεων κακουργημάτων, με ορισμό των συνεδριάσεων: 
1) κάθε Τρίτη της πρώτης και της τρίτης εβδομάδας 
κάθε μήνα, σε μια σύνθεση, αρχής γενομένης από τη 
16η Σεπτεμβρίου 2012 και επέκεινα και 2) για τα θερινά 
τμήματα διακοπών, ανά μία δικάσιμο Κακουργημάτων 

στα αντίστοιχα δύο τον αριθμό τμήματα θερινών δια¬ 
κοπών, αρχής γενομένης από τον Ιούλιο του 2012 και δη 
η μία δικάσιμος στο πρώτο τμήμα αυτού και ως ημέρα 
συνεδριάσεως του η ημέρα Πέμπτη της πρώτης εβδο- 
μάδος του τμήματος αυτού και η δεύτερη δικάσιμο στο 
αντίστοιχο δεύτερο τμήμα αυτού και ως ημέρα συνεδρι- 
άσεως του η ημέρα Πέμπτη της πρώτης εβδομάδας του 
μηνάς Σεπτεμβρίου του τμήματος αυτού (άρθρο 3 παρ. 
2 περ. στ του Εσωτερικού Κανονισμού του Εφετείου 
Θράκης). Ο αριθμός δε των εισαγομένων υποθέσεων 
σε κάθε δικάσιμο καθορίστηκε σε δεκαπέντε [15] (άρ¬ 
θρο 3 παρ. 3 περ. ε του Εσωτερικού Κανονισμού του 
Εφετείου Θράκης). 

Στην προκειμένη περίπτωση, η Ολομέλεια του Εφετεί¬ 
ου Θράκης, συγκλήθηκε για να επιληφθεί των κατωτέρω 
θεμάτων: 

Α. Συνεδριάσεις ποινικών δικαστηρίων κατά τις θερινές 
διακοπές-Σύμπτωση την ίδια ημέρα δύο δικαστηρίων 

Κατά τη διάρκεια των δικαστικών διακοπών κάθε έτους 
στο Εφετείο Θράκης προσδιορίζονται οι εξής ποινικές 
δικάσιμοι: την πρώτη εβδομάδα του Ιουλίου ορίζονται 
δύο δικάσιμοι του Τριμελούς Εφετείου Πλημμελημάτων 
και ανά μία δικάσιμος για το Τριμελές Εφετείο Κα¬ 
κουργημάτων, το Μονομελές Εφετείο Κακουργημάτων 
και το Πενταμελές Εφετείο Αναστολών. Ακριβώς δε το 
ίδιο ισχύει για την πρώτη εβδομάδα του Σεπτεμβρίου. 
Σύμφωνα δε με τον Κανονισμό του Εφετείου Θράκης το 
μεν Τριμελές Εφετείο Πλημμελημάτων του Α' τμήματος 
συνεδριάζει ημέρα Τετάρτη, το δε Μονομελές Εφετείο 
Κακουργημάτων συνεδριάζει ημέρα Πέμπτη, την πρώτη 
εβδομάδα του μηνός Ιουλίου και την ίδια ημέρα της 
πρώτης εβδομάδας του μηνός Σεπτεμβρίου (αρθρ. 3 
παρ. 2 περ. στ' εδάφ. 2 της Ολομ. Εφ. Θρ. 1/89, όπως 
προστέθ. με όμοια υπ’ αρ. 1/2012). Τα υπόλοιπα ανωτέρω 
ποινικά δικαστήρια των θερινών διακοπών ορίζονται 
με την απόφαση της Ολομέλειας κατά τον μήνα Μάιο 
κάθε έτους, η οποία ρυθμίζει τα τμήματα διακοπών (και 
βεβαίως επαναλαμβάνει τις προβλεπόμενες από τον 
Κανονισμό δικάσιμους). Ως εκ τούτου, όταν η πρώτη 
εβδομάδα του θερινού τμήματος αρχίζει ημέρα Τρίτη, 
προκύπτει σύμπτωση δύο δικαστηρίων την ίδια ημέρα, 
καθόσον, εντός της (4ήμερης) εβδομάδας πρέπει να 
οριστούν πέντε (5) δικάσιμοι, όπως προβλέπεται ως άνω 
από τον Εσωτερικό Κανονισμό. 

Β. Κατάργηση από 01-01-2015 και εφεξής, μιας δικασί¬ 
μου εκ των τεσσάρων του Τριμελούς Εφετείου Πλημμε¬ 
λημάτων και ορισμός στην θέση αυτής μιας δικασίμου 
του Τριμελούς Εφετείου Κακουργημάτων Α' βαθμού (με 
εξαίρεση τις δικαστικές διακοπές). 

Στο Εφετείο Θράκης εκκρεμούν προς εκδίκαση 2.190 
περίπου υποθέσεις Τριμελούς Εφετείου Πλημμελημάτων 
και έχουν καθορισθεί προς εκδίκαση τους τέσσερις (4) 
δικάσιμοι κατά μήνα και τέσσερις (4) ακόμη στις θερι¬ 
νές διακοπές, ενώ στο Τριμελή Εφετείο Κακουργημά¬ 
των Α' βαθμού εκκρεμούν προς εκδίκαση 900 περίπου 
υποθέσεις και έχει καθορισθεί προς εκδίκασή τους μία 
δικάσιμος κατά μήνα και μία κατά τις θερινές διακοπές. 
Συνεκτιμώντας τη βαρύτητα και την περιπλοκότητα των 
υποθέσεων του Τριμελούς Εφετείου Κακουργημάτων Α' 
βαθμού, δεν μπορούν να δικασθούν πλέον των 11-13 υπο¬ 
θέσεων ουσίας σε κάθε δικάσιμο, και συνεπώς, ενόψει 
των ένδεκα (11) συνολικώς ετήσιων δικασίμων πιθανο¬ 
λογείται βάσιμα ότι το σύνολο των εκδικασθησομένων 


ετησίως υποθέσεων ουσίας αγγίζει τις 150 περίπου, με 
συνέπεια να τίθενται ζητήματα παραγραφής πολλών, 
υποθέσεων. Αντιθέτως, οι εναπομένουσες δικάσιμοι του 
Τριμελούς Εφετείου Πλημμελημάτων (ετησίως περίπου 
29) είναι αρκετές για να απορροφήσουν σταδιακά χω¬ 
ρίς κινδύνους παραγραφών τον προαναφερθέντα όγκο, 
με δεδομένο ότι σε κάθε δικάσιμη δικάζονται 20-25 
υποθέσεις ουσίας και ότι δεν έχουν συνήθως ούτε την 
περιπλοκότητα, ούτε την βαρύτητα των υποθέσεων του 
Τριμελούς Εφετείου Κακουργημάτων Α' βαθμού. 

Γ. Προσθήκη από 16-09-2014 μίας δικασίμου ανά δίμηνο 
(εξαιρέσει των δικαστικών διακοπών) του Μονομελούς 
Εφετείου Κακουργημάτων μόνο για φορολογικές υπο¬ 
θέσεις. 

Η ταχεία εκδίκαση των υποθέσεων αυτών αποτελεί 
προδήλως ύψιστο δημόσιο συμφέρον. Οι υποθέσεις 
ωστόσο, αυτές μπορεί να έχουν παλαιό χρόνο τελέσε- 
ως, πλην όμως, λόγω του νομοθετημένου ειδικού τρόπου 
ενάρξεως της παραγραφής τους, ουδόλως εμφανίζουν 
τέτοιο κίνδυνο, με συνέπεια - ενόψει της πληθώρας των 
υποθέσεων με προσωρινά κρατούμενους και επίσης 
άλλων προηγουμένων κατά χρόνο λήξεως της παραγρα¬ 
φής ή ως εκ της φύσεως τους (λ.χ. παθόντες ανήλικοι), 
καθώς επίσης ενόψει ενδεχόμενης πλημμεληματοποιή- 
σεως αρκετών υποθέσεων ναρκωτικών - να τίθενται σε 
τέτοια σειρά στο πινάκιο που να μην μπορούν να εκδι- 
κασθούν πάντοτε. Εξάλλου, η αντικατάσταση μιας δικα¬ 
σίμου μεταξύ τριμελών δικαστηρίων, το ολιγομελές της 
συνθέσεως του Μονομελούς Εφετείου Κακουργημάτων 
και το αραιό των επιπλέον δικασίμων αυτού, καθιστά 
οριακά ανεκτή την ανακύπτουσα επιπλέον επιβάρυνση 
του φόρτου εργασίας. 

Δ. Προσθήκη μιας δικασίμου ανά δίμηνο, Πενταμελούς 
Εφετείου Αναστολών, την πρώτη Δευτέρα του μήνα. 

Από τα στοιχεία της Εισαγγελίας Εφετών Θράκης 
προκύπτει ότι σε κάθε συνεδρίαση του Πενταμελούς 
Εφετείου εισάγονται περίπου 30-35 υποθέσεις αιτήσεων 
καταδικασθέντων για αναστολή εκτελέσεως της ποινής 
και άλλες αιτήσεις (π.χ. καθορισμού συνολικής ποινής 
κ.λπ.) γεγονός το οποίο απαιτεί την απασχόληση ικανού 
χρόνου για την εκδίκαση αυτών, που έχει ως συνέπεια 
την εκδίκαση μικρότερου αριθμού υποθέσεων ουσίας. 
Ο ορισμός πρόσθετης δικασίμου Πενταμελούς Εφετείου 
Αναστολών, ανά δίμηνο, θα συμβάλλει στην εκδίκαση 
μεγαλύτερου αριθμού υποθέσεων ουσίας αρμοδιότητας 
του άνω Δικαστηρίου. 

Κατόπιν τούτων, η Ολομέλεια του Δικαστηρίου τούτου, 
μετά από ανταλλαγή απόψεων μεταξύ των μελών της 
και την τήρηση της νόμιμης διαδικασίας, κρίνει ομόφωνα 
ότι πρέπει να εγκριθεί η γενομένη τροποποίηση και 
συμπλήρωση του Κανονισμού Εσωτερικής Υπηρεσίας 
του Δικαστηρίου αυτού, όπως ειδικότερα αναφέρεται 
στο διατακτικό.. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την υπ’ αριθμ. 1/19-3-2014 απόφαση της Ολο¬ 
μέλειας του Εφετείου Θράκης και την δί αυτής τροπο¬ 
ποίηση και συμπλήρωση του Κανονισμού Εσωτερικής 
Υπηρεσίας του Εφετείου Θράκης, με το ακόλουθο πε¬ 
ριεχόμενο: 

Α. ΠΡΩΤΟ ΘΕΜΑ 

α) Ορίζει ημέρα συνεδρίασης του Μονομελούς Εφε¬ 
τείου Κακουργημάτων, ειδικώς, για το μήνα Ιούλιο του 
έτους 2014 (Α' τμήμα δικαστικών διακοπών), την ημέρα 

Δευτέρα (7-7-2014) αντί της ήδη ορισθείσης, ημέρας 
Πέμπτης (3-7-2014). 

β) Τροποποιεί το άρθρο 5 της υπ’ αριθμ. 1/1989 από¬ 
φασης της Ολομέλειας του Εφετείου Θράκης, ως εξής: 

Άρθρο 5 

Συνεδριάσεις των ποινικών δικαστηρίων, κατά τη δι¬ 
άρκεια των δικαστικών διακοπών. 

Οι δικάσιμοι των ποινικών δικαστηρίων, κατά τη διάρκεια 
των δικαστικών διακοπών, κάθε έτους, ορίζονται ως εξής: 

I. Κατά μήνα Ιούλιο: 1. Του Τριμελούς Εφετείου Κακουρ¬ 
γημάτων την πρώτη εργάσιμη ημέρα, 2. Του Τριμελούς 
Εφετείου Πλημ/των τη δεύτερη και την τρίτη εργάσιμη 
ημέρα, 3. Του Πενταμελούς Εφετείου (Αναστολών) την 
τέταρτη εργάσιμη ημέρα και 5. Του Μονομελούς Εφε¬ 
τείου Κακουργημάτων την πέμπτη εργάσιμη ημέρα. 

II. Κατά μήνα Σεπτέμβριο: 1. Του Τριμελούς Εφετείου 
Κακουργημάτων την πρώτη εργάσιμη ημέρα, 2. Του Τρι- 
μελούς Εφετείου Πλημ/των τη δεύτερη και την τρίτη 
εργάσιμη ημέρα, 3. Τ ου Πενταμελούς Εφετείου (Αναστο¬ 
λών) την τέταρτη εργάσιμη ημέρα και 5. Τ ου Μονομελούς 
Εφετείου Κακουργημάτων την πέμπτη εργάσιμη ημέρα. 

γ) Καταργεί τις διατάξεις του άρθρου 3 παρ. 2 περ. 
στ', εδ. 2 της υπ’ αριθμ. 1/1989 απόφασης της Ολομέλειας 
του Εφετείου Θράκης, όπως προστέθηκαν με την υπ’ 
αριθμ. 1/2012 όμοια, ως άνευ αντικειμένου. 


Β. ΔΕΥΤΕΡΟ ΘΕΜΑ 

Η ήδη ορισθείσα δικάσιμος Τριμελούς Εφετείου Πλημ/ 
των της Τετάρτης της τρίτης εβδομάδας του μήνα με- 
τατρέπεται σε δικάσιμο του Τριμελούς Εφετείου Κα¬ 
κουργημάτων Α' βαθμού, αρχής γενομένης από 1-1-2015 
και επέκεινα (με εξαίρεση κατά τα προεκτεθέντα το 
διάστημα των δικαστικών διακοπών). 

Γ. ΤΡΙΤΟ ΘΕΜΑ 

Ορίζει μια (1) πρόσθετη δικάσιμο Μονομελούς Εφε¬ 
τείου Κακουργημάτων, ανά δίμηνο, για την εκδίκαση 
αποκλειστικά υποθέσεων προσωρινά κρατουμένων και 
φορολογικών του Ν. 2523/1997. Η συνεδρίαση θα γίνεται 
ημέρα Τετάρτη, την πρώτη εβδομάδα του μήνα, αρχής 
γενομένης από 16-9-2014 και επέκεινα (με εξαίρεση 
κατά τα προεκτεθέντα το διάστημα των δικαστικών 
διακοπών). 

Δ. ΤΕΤΑΡΤΟ ΘΕΜΑ 

Ορίζει μία (1) πρόσθετη δικάσιμο Πενταμελούς Εφε¬ 
τείου Αναστολών, ανά δίμηνο. Η συνεδρίαση θα γίνεται 
την πρώτη Δευτέρα του μήνα. 

Κρίθηκε, αποφασίσθηκε και εκδόθηκε, στην Αθήνα, 
στις 10 Απριλίου 2014. 

Ο Πρόεδρος 
ΜΙΧΑΗΛ ΘΕΟΧΑΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννβόιπ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02012932105140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































